Szerbia 2006-ban vett részt először a versenyen független országként. Ebben az évben ötödik helyen végeztek. Szerbia és Montenegró tagjaként korábban egyszer, 2005-ben szerepeltek, ahol tizenharmadikak lettek. Legjobb eredményük kétszer is a harmadik hely, amit 2007-ben és 2010-ben értek el. 2008-ban tizenkettedikként végeztek. 2009-ben a tizedik helyet érték el, későbbi években kétszer: 2014-ben és 2017-ben végeztek ugyanezen a helyen. A szerb műsorsugárzó 2011-ben visszalépett a versenytől, és 2014-ben, három kihagyott év után tért vissza. 2015-ben a hetedik helyezést érték el. Legrosszabb eredményüket 2016-ban sikerült megszerezni az országnak, amikor a tizenhét fős versenyen utolsók lettek. 2018-ban pedig utolsó előttiek, azaz tizenkilencedikek. Egy évvel később negyedjére végeztek a tizedik helyen, majd a következő évben eggyel rosszabb, tizenegyedik, azaz utolsó előtti helyen zártak.